જોકે આ કેસમાં પોલીસ એકદમ બચાવની ભૂમિકામાં આવી ગઈ છે અને એનો દાવો છે કે આ કપલ વહેલી સવારે ચિક્કાર દારૂના નશામાં રોડ પર ઝઘડતું હતું. અંધેરી ડિવિઝનના અસિસ્ટન્ટ પોલીસ-કમિશનર દિલીપ રૂપવતેએ કહ્યું હતું કે ‘આ કપલ રિલેશનશિપમાં છે અને તેઓ ટંૂક સમયમાં મૅરેજ કરવાના છે. મલાડમાં કોઈ હોટેલમાં પાર્ટી કરીને તેઓ અંધેરી સ્ટેશને આવ્યાં હતાં. તેમણે ચિક્કાર દારૂ પીધો હતો અને તેઓ રસ્તા પર એકબીજા સાથે ઝઘડતાં હતાં. એક ટીવી-રિપોર્ટરનું તેમના પર ધ્યાન ગયું અને યુવાન એક યુવતીને હેરાન કરે છે એવું જાણીને તેણે અમને ફોન કર્યો હતો. તેમને પોલીસ-સ્ટેશનમાં લાવવામાં આવ્યા બાદ તેમણે પોલીસને ગાળો આપવાનું શરૂ કર્યું હતું અને હુમલો કરવાનો પ્રયાસ પણ કર્યો હતો. તેમનાં સ્ટેટમેન્ટ્સ લેવામાં આવી રહ્યાં હતાં ત્યારે યુવાન ઊભો થયો હતો અને તેણે યુવતીને પકડી હતી. અમે તેમને છૂટા પાડવાનો પ્રયાસ કર્યો અને તેથી આ ઘટના બની. આમાં અમારો કોઈ ફૉલ્ટ નથી. જોકે આ કેસમાં તપાસ થઈ રહી છે. અમે આ કપલના પેરન્ટ્સને બોલાવ્યા હતા. તેમણે અમારી માફી માગી હતી અને અમે પણ તેમને વૉર્નિંગ આપીને છોડ્યાં હતાં.’